Diari Oficial de la Generalitat Valenciana


Sumari del DOGV 9857, del 27-05-2024 (2024/4876)

RESOLUCIÓ de 6 de maig de 2024, de la Direcció General de Justícia de la Conselleria de Justícia i Interior, per la qual es proveïx pel sistema de concurs específic el lloc singularitzat en el Servici Comú Processal d'Assumptes Generals de València.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9857

Data del DOGV
:   27-05-2024

Secció del DOGV
:   V. ANUNCIS - C) ALTRES ASSUMPTES

Número del document
:   2024/4876


Data del document
:   06-05-2024

Organisme emissor
:   Conselleria de Justícia i Interior

Tipus de document
:   Resolució

Anàlisi jurídica

 Descriptors 

:   * Conselleria de Justícia i Interior

RESOLUCIÓ de 6 de maig de 2024, de la Direcció General de Justícia de la Conselleria de Justícia i Interior, per la qual es proveïx pel sistema de concurs específic el lloc singularitzat en el Servici Comú Processal d'Assumptes Generals de València. [2024/4876]  
Vista la Resolució de 9 de febrer de 2024, de la Direcció General de Justícia de la Conselleria de Justícia i Interior, per la qual es convoca per a la seua provisió pel sistema de concurs específic de lloc de treball singularitzat en el Servici Comú Processal d'Assumptes Generals de València (BOE núm. 41, de 16 de febrer de 2024 i DOGV núm. 9790 de 16 de febrer).  
Vistes les sol·licituds presentades per al lloc singularitzat d'Auxili Judicial per a la provisió del lloc corresponent a la citada convocatòria, en el qual es considera que el candidat Bernardino Flores Eslava complix amb els requisits i les especificacions exigides en la convocatòria, tenint en compte que ha resultat el candidat que ha obtingut la major puntuació en els mèrits al·legats i acreditats en la valoració efectuada per la comissió de valoració, atenent la seua experiència professional, la seua formació i el coneixement de l'estructura, organització i funcions, resulta idònia per a l'adjudicació del lloc oferit amb caràcter definitiu.  
  
De conformitat amb el que es disposa en la base quarta de la Resolució de la convocatòria, així com en els articles 524 i següents de la Llei orgànica 6/1985, d'1 de juliol, del poder judicial; en els articles 49 i següents del Reial decret 1451/2005, de 7 de desembre, pel qual s'aprova el Reglament d'ingrés, provisió de llocs de treball i promoció professional del personal funcionari al servici de l'Administració de Justícia, i Decret 60/2007, de 20 d'abril, del Consell, pel qual s'aprova el Reglament d'organització i funcionament de l'Institut de Medicina Legal d'Alacant; i en virtut de les atribucions conferides en el article 9 del Decret 134/2023, de 10 d'agost, del Consell, d'aprovació del Reglament orgànic i funcional de la Conselleria de Justícia i Interior, resolc:   
  
Primer  
Nomenar Bernardino Flores Eslava, amb DNI núm.\*\*\*3063\*\*, funcionari del cos d'auxili judicial, en el Servici Comú Processal d'Assumptes Generals de València.  
  
Segon  
El termini de presa de possessió serà de tres dies hàbils i començarà a comptar-se a partir de l'endemà del cessament, que haurà d'efectuar-se dins dels tres dies hàbils següents a la publicació simultània de la present resolució en el Diari Oficial de la Generalitat Valenciana i en el Boletin Oficial del Estado. En cas que esta simultaneïtat no fora possible, el termini al·ludit es computarà l'endemà al de la publicació en el Boletin Oficial del Estado.  
  
Contra la present resolució, que posa fi a la via administrativa, es podrà interposar, potestativament, recurs de reposició davant el mateix òrgan que ha dictat l'acte, en el termini d'un mes comptat des de l'endemà de la seua notificació, o bé recurs contenciós administratiu davant el Jutjat contenciós Administratiu de València, o davant el jutjat contenciós administratiu en la circumscripció del qual tinga el demandant el seu domicili, en el termini de dos mesos comptats des de l'endemà de la seua notificació. Tot això de conformitat amb el que s'establix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 6 de maig de 2024.- La directora general de Justícia: Cristina Gil Fabregat.